**Жаңа адамдар** (орыс. *Новые люди*) — ресейлік саяси партия. 2020 жылы құрылған бұл партия өзін либералдық дейді, бақылаушылар оны центристік, оңшыл центристік деп сипаттайды.

Партияның Біртұтас Ресейдің бірнеше заң жобасына қарсы шыққанына қарамастан ол Владимир Путиннің билігіне қарсы шықпайды, не оны жартылай қолдайды. Сол және басқа да себептерден Жаңа адамдар партиясын сыншылар жастардың даусын өзіне жинайтын спойлер-партия дейді.

Жаңа адамдар партиясын Faberlic косметика компаниясының негіздеушісі Алексей Нечаев басқарады.

2021 жылғы парламент сайлауында партия жалпы дауыстың 5.46% жинады да, Мемлекеттік думада 13 мандатқа ие болды.

Тарихы
------

Қаржы министрі Антон Силуановпен кездесуі кезіндегі партия фракциясы, 2021 жыл
Алексей Нечаев партияның құрылуын 2020 жылғы қаңтарда жария етті.

2020 жылғы 1 наурызда партияның тұңғыш жиналысы өтті. Партияның 55 аймақтық бөлімшесі құрылды. Наурыз соңында партия Әділет министрлігінің жарлығымен тіркелді.

2020 жылғы 8 тамызда, Мәскеуде партияның екінші съезі өтті, оның нәтижесінде партия төрағасы болып Алексей Нечаев тағайындалды.

2020 жылдың соңына қарай партия Думаның 2021 жылғы парламент сайлауына қатысатынын мәлімдеді. Сайлауалды бағдарламасын белгілі саяси стратег Евгений Минченко басқаратыны жарияланды.

2021 жылғы 4 шілдеде партия депутаттыққа кандидаттарының тізімін жариялады. Партияның федералды тізімін Нечаев басқарып кетті. Тізімдегі екінші орынға Якутсктың бұрынғы мэрі Сардаана Авксентьева ие болды.

Партия басшысы және негізінің салушысы Алексей Нечаев
Сайлау нәтижесі бойынша партия жалпы дауыстың 5.3% жинады да, Мемлекеттік думадағы 13 мандатқа ие болды. Партия "үлкен төрттікке" (Біртұтас Ресей, РФКП, РЛДП, Әділ Ресей — Ақиқат үшін) кірмеген, 5%-дан көп жинай алған 2004 жылдан бергі тұңғыш партия болды. Партиялық тізім бойынша сайланған Думаның 13 депутатынан басқа партияның тағы бірмандатты округтен сайланған 2 депутаты бар.

2022 жылғы 15 ақпанда Жаңа адамдардың думалық фракциясы Украинаның сепаратистік Донецк және Луганск халық республикаларын жеке мемлекет етіп мойындауға қарсы дауыс берді. Ресми мәлімдемесінше партия Украинадағы қақтығысты одан әрі дамуына қарсы шықты. Алайда кейін партия өз мәлімдесін жойып жіберді де, Ресейдің Украинаға басып кіруін қолдап кетті.

2023 жылғы 23 желтоқсанда партия 2024 жылғы президент сайлауына қатысатынын және үміткер ретінде Дума төрағасының орынбасары Вячеслав Даванковты таңдағанын жариялады. 24 желтоқсанда партияның Өсім партиясымен қосылатыны белгілі болды. Екі партияның Прогрессивті саяси күштер одағына бірігетіні айтылды.

Идеологиясы
-----------

Ресми сайтындағы мәліметінше партияның мақсаты — елді саясаткерге емес, халыққа қарату.

Партияның идеологиясы оңшыл центристік болып келеді, әлеуметтік негізін ол жұмыспен өз-өзін қамтығандар мен кіші бизнес өкілдерінен алады. Жаңа адамдар жеке-меншігі, бәсекелі экономикасы бар капитализмді де, қоршаған орта қорғауы, мүгедектерге көмек беруі бар әлеуметтік саясатты да қолдайды.

Сайлаулардағы нәтижелері
------------------------

### Президент сайлаулары

| Сайлауы | Үміткері | Дауыс саны | % | +/- | Орны | Нәтижесі |
| --- | --- | --- | --- | --- | --- | --- |
| 2024 |  | Вячеслав Даванков | 3,362,484 | 3.85 | *Жаңа* | 3 | **Сайланбады**ЖоқN |

### Парламент сайлаулары

| Сайлауы | Басшысы | Дауыс саны | % | Мандат саны | +/- | Орны | Позициясы |
| --- | --- | --- | --- | --- | --- | --- | --- |
| 2021 |  | Алексей Нечаев | 2,997,676 | 5.32 | 16 / 450 | *Жаңа* | 5 | Оппозиция |

Сын
---

2020 жылы пайда болған өзге партиялар сияқты, партияны жиі спойлер-партия деп сынға алады, бұл пікір партияның тым жылдам тіркелгенінен шыққан. Оған қоса партия басшысы Алексей Нечаев — Путин басқарған Бүкілресейлік халық майданы Орталық кеңесінің мүшесі. Партияның үкіметпен байланысы бар деген айыптар да бар. 2020 жылғы желтоқсанда партияның сайлауалды бағдарламасын Президент Әкімшілігіне қатысы бар саяси стратег Евгений Минченко басқаратын.

Санкциялануы
------------

2022 жылғы желтоқсанда Еуропа одағы Жаңа адамдарды Ресейдің Украинаға басып кіруіне деген байланысы үшін санциялаған еді.

Дереккөздер
-----------

1. 1 2  In Russia, Communists Are Standing Up Against Putin's Fraud  (ағыл.), *Jacobin* (27 October 2021). Тексерілді 18 қаңтардың 2022.
2. 1 2  *Тульский, Михаил* "НОВЫЕ ЛЮДИ" В ПОЛИТИКЕ. БУДУТ ЛИ ОНИ ЛУЧШЕ СТАРЫХ?  (орыс.).  Независимая газета (28 августа 2020). Тексерілді, 16 ақпан 2024.
3. ↑  Russia  (ағыл.).  Parties and Elections in Europe. Тексерілді, 16 ақпан 2024. Мұрағат көшірмесі Wayback Machine мұрағатында
4. ↑  *Марков, Алексей* Что нового приносят российской политике «Новые люди»  (орыс.).  Радио Комсомольская правда (20 сентября 2020). Тексерілді, 16 ақпан 2024.
5. ↑  Программа партии «Новые люди»  (орыс.).  Жаңа адамдардың ресми сайты. Тексерілді, 16 ақпан 2024. Мұрағат көшірмесі Wayback Machine мұрағатында
6. ↑  *Красовский, Алексей* И нашим и вашим: сторонник «Новых людей» стал главой столичной ячейки «Партии танков»  (орыс.).  Daily Storm (24 мая 2022). Тексерілді, 16 ақпан 2024. Мұрағат көшірмесі Wayback Machine мұрағатында
7. ↑  Russia  (ағыл.).  Europe Elects. Тексерілді, 16 ақпан 2024.
8. ↑  *Kramer, Andrew E.* Looking for Something New in Russia’s ‘New People’ Party  (ағыл.).  The New York Times (23 February 2021). Тексерілді, 16 ақпан 2024.
9. ↑  «Новые люди» спрятались от старых  (орыс.).  onf.ru. Тексерілді, 16 ақпан 2024.
10. ↑  *Степанов, Андрей* Алексей Нечаев и Сардана Авксентьева возглавили список партии «Новые люди» на выборах в Госдуму  (орыс.).  MK.ru (5 июля 2021). Тексерілді, 16 ақпан 2024.
11. ↑  "Протестный избиратель пошел искать другой способ канализировать свой протест"  (орыс.).  ZNAK. Тексерілді, 16 ақпан 2024.
12. ↑  Певцов и Леонов войдут во фракцию "Новые люди" Госдумы VIII созыва  (орыс.).  TASS.ru (11 октября 2021). Тексерілді, 16 ақпан 2024.
13. ↑  Новые люди против войны  (орыс.).  Жаңа адамдардың ресми сайты. Мұрағат көшірмесі 15 ақпанның 2022 Wayback Machine мұрағатында
14. ↑  *Замахина, Татьяна* "Новые люди" согласны, что миром проблему с Украиной не решить  (орыс.).  rg.ru (24 февраля 2022). Тексерілді, 16 ақпан 2024.
15. ↑  "Новые люди" выдвинули Даванкова кандидатом в президенты РФ  (орыс.).  TASS.ru (24 декабря 2023). Тексерілді, 16 ақпан 2024.
16. ↑  *Мухаметшина, Елена* Партия роста присоединится к «Новым людям»  (орыс.).  Ведомости (24 декабря 2023). Тексерілді, 16 ақпан 2024.
17. ↑  Политическая партия "Новые люди"  (орыс.).  Ресей Әділет министрлігінің ресми сайты. Тексерілді, 20 ақпан 2024.
18. ↑  Партия основателей Faberlic сообщила о допуске к региональным выборам  (орыс.).  РБК (1 июня 2020). Тексерілді, 20 ақпан 2024.
19. ↑  *Сахаров, Алексей* В России создали партию «Новых людей»  (орыс.).  360tv.ru (1 марта 2020). Тексерілді, 20 ақпан 2024.
20. ↑  В партийном инкубаторе власти вылупились новые гомункулы  (орыс.).  MK.ru. Тексерілді, 16 ақпан 2024. Мұрағат көшірмесі Wayback Machine мұрағатында
21. ↑  *Клим, Шпак* "Новым людям" напомнили их место. Кампанию возглавил политтехнолог Минченко  (орыс.).  MK.ru (3 декабря 2020). Тексерілді, 16 ақпан 2024. Мұрағат көшірмесі Wayback Machine мұрағатында
22. ↑  Council Decision (CFSP) 2022/2477 of 16 December 2022 amending Decision 2014/145/CFSP concerning restrictive measures in respect of actions undermining or threatening the territorial integrity, sovereignty and independence of Ukraine  (ағыл.).  Еуропа одағының ресми сайты (16 December 2022). Тексерілді, 16 ақпан 2024.